google/wiki40b huggingface dataset:
Sif Atladóttir

Karriere som klubbspiller

Atladóttir startet karrieren som spiss, men ble senere omskolert til midtstopper. Hun startet karrieren på Island, men gikk fra Valur til tyske 1. FC Saarbrücken i forbindelse med overgangsvinduet vinteren 2009/10. Etter at Saarbrücken rykket ned, gikk hun i 2011 til svenske Kristianstads DFF.

Landslagskarriere

Atladóttir spilte sin første kamp for det islandske landslaget 7. mars 2007, da Island tapte 1–2 for Italia. Atladóttir var en del av Islands tropp til EM i 2009 og 2013.

Privat

Atladóttir er datter av Atli Eðvaldsson, tidligere landslagsspiller, kaptein og trener for Islands herrelandslag i fotball. Hun ble født i Vest-Tyskland da faren spilte profesjonell fotball for Fortuna Düsseldorf.
Atladóttirs bror, Emil Atlason, spiller for KR og Islands U21-lag, mens søsteren Sara Atladóttir har spilt for FH og Islands U17- og U19-lag. Atladóttirs onkel, Jóhannes Eðvaldsson, har spilt for Celtic.
ISO 3166-2:BZ

ISO 3166-2:BZ er Belizes del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Belize er det definert koder for seks distrikter.
Hver kode består av to deler, atskilt av en bindestrek. Første del er BZ, ISO 3166-1 alfa-2-koden for Belize. Andre del er to eller tre bokstaver.
Tampere United

Historikk

Klubben ble grunnlagt juli 1998. De rykket opp til Veikkausliiga i 1999 når klubben var bare femten måneder gammel. I 2000-sesongen kom de på sjetteplass, og neste år vant de hele serien. I 2002 kom de på femteplass og 2003 på tredjeplass. De ble seriemestere igjen i 2006 og 2007.
Klubben spiller sine hjemmekamper på Ratina Stadion som har en kapasitet på 17 000. Nåværende trener for klubben er Ari Hjelm.
Planolinellus

Utseende

En liten (3,2 - 4,4  millimeter), avlang, matt, svart gjødselbille, dekkvingene delvis gulbrune. Hode og pronotum er nokså kraftig punkterte. Hodet er stort og skovlformet, tydelig innbuktet i midten foran. Pronotum er avrundet firkantet. Dekkvingene er nesten jevnbrede, med fine punktstriper, intervallene mellom dem flate.

Levevis

Artene lever av møkk på jordoverflaten. De er generalister, ikke særlig spesialiserte.

Utbredelse

Arten lever i Nord-Amerika sør til det nordlige Mexico. Den forekommer også i Palearktis, trolig innført fra Amerika.
Nepagyrtes

Utseende

En middelsstor, avlang, blank, mørkbrunlig trebukk. Antennene er tynne og lengre enn kroppen. Pronotum er tønneformet, dekkvingene jevnbrede. Dekkvingene har noen lange, oppstående, mørke hår.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Brasil.
Mattis Nerheim

2011-2012

Han ble i 2011-sesongen skadet i en lengre periode og ble ikke spilleklar før i juni denne sesongen.
I 2012 ble han spilleklar for Elverum der han aldri fikk noe spilletid for klubbens a-lag.
Før 2013-sesongen gikk han over til Ottestad i 3. divisjon fotball for herrer.
Volvo Car Club Norway

Volvo Car Club Norway (VCCN) er den norske interesseorganisasjonen for Volvo biler og ble stiftet 8. desember 2009 av en gruppe Volvoentusiaster. 
Klubbens formål er å skape og ivareta et sosialt miljø, interesse, lidenskap og kunnskap rundt alle Volvomodeller. VCCN er en uavhengig organisasjon registrert i Brønnøysund-registeret. VCCN skal bidra til å styrke Volvomiljøet i Norge, gjennom samarbeid med andre klubber, aktører og bedrifter.
Näsviken (Hälsingland)

Näsviken er et tettsted i Hudiksvall kommune i Gävleborgs län i landskapet Hälsingland i Sverige. I 2010 hadde tettstedet 924 innbyggere.
Eurosedler

Euro (EUR eller €) er felles valuta i 16 av EUs medlemstater. Euro ble etablert som en elektronisk valuta 1. januar 1999, og eurosedler og mynter ble satt i sirkulasjon 1. januar 2002.

Pålydende

Sedlene har syv forskjellige pålydende verdier, hver med sin særegne farge og størrelse. Sedlenes utforming har europeisk arkitektur fra forskjellige kunstperioder som felles tema. Forsiden av sedlene viser vinduer eller porter, mens baksiden viser broer. Man har vært nøye med å ikke avbilde noen faktisk konstruksjon, slik at alle behandles likt - til forskjell fra nesten alle andre valutaer finnes ingen virkelige monumenter eller personer på sedlene.
Alle sedlene viser det europeiske flagg, de tolv stjernene fra flagget, Den europeiske sentralbanks initialer i alle EUs språk (BCE, ECB, EZB, ΕΚΤ, EKP), et europakart, navnet «euro» i latinsk og gresk skrift samt sentralbanksjefens signatur.
Sedlene er utformet av den østerrikske kunstneren Robert Kalina.

Serienummer

I motsetning til euromynter, har ikke eurosedlene en nasjonal side som viser opphavslandet. Denne informasjonen er isteden kodet i seddelens serienummer.
Første tegn i serienummeret gir en unik identifikator på landet som har utstedt seddelen. Tverrsummen av sifrene er en sjekksum som også er særskilt for det landet. Kodene W, K og J er reservert for EU-medlemmer som foreløpig ikke deltar i EURO.
Hezhou

Hezhou (kinesisk: 贺州; pinyin: Hézhōu) er et byprefektur øst i den autonome regionen Guangxi i Folkerepublikken Kina.

Samferdsel

Kinas riksvei 207 løper gjennom selve byen Hezhou – det vil si gjennom bydistriktet Babu. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Rhian Wilkinson

Andre aktiviteter

Wilkinson har en fortid i flere andre idretter, de fleste mannsdominerte, som rugby, ishockey og basketball, og i tillegg ringette, badminton, svømming, ridning og friidrett. Hun har master i talekommunikasjon, og spiller cello og trompet.
Cyrestinae

Utseende

Ganske store (vingespenn gjerne 70 – 100 mm), kraftige sommerfugler, vingene er som oftest sterkt flikete, hvite, oransje eller brune med smale, mørke tverrstriper. Antennene er snaut halvparten så lange som forvingene og markert kølleformede. Forvingenes framhjørner er ofte trukket litt ut, og bakvingene har ofte en lang, tynn «stjert» bakerst. Larvene er sylindriske og nakne med lange, tynne, hornlignende utvekster på hodekapselen.

Levevis

Larvene lever på trær i fiken-slekten (Ficus). Disse sommerfuglene har en forholdsvis langsom og «vimsete» flukt og har blitt beskrevet som «papirlapper som flyr i vinden». De besøker gjerne blomster.
Bembidion nigropiceum

Utbredelse

Bembidion nigropiceum finnes i Sentral-Europa. Den er ikke registrert fra Norge.

Utseende

Bembidion nigropiceum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion nigropiceum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Filmteknikk

Mise en scène

Mise en scène er et audiovisuelt virkemiddlel som brukes når man lager film, og innebærer rommet og elementene som stilles foran kamera. Dette inkluderer scenografi (rommet som avbildes), skuespillere, og lysetting. Mise en scène etablierer stemningen i en scene, og karakteriserer og identifiserer miljøet og personer i scenen.
Ordet er fransk og betyr «det som stilles til skue».

Klipping

Klipping er den prosessen hvor man setter sammen en mengde opptak til en hel film, et fjernsynsprogram eller en video. Det er altså en måte å redigere opptak på, eller en måte å sette sekvenser i en montasje på, som har vært i kontinuerlig utvikling helt siden levende film ble oppfunnet. 
Et klipp er overgangen fra en sekvens til en annen, eventuelt avslutningen av ett klipp, og begynnelsen på et annet.
Alt etter hvilken teknikk man velger i en gitt situasjon, og hva man ønsker å oppnå, kan man velge å fremheve eller skjule et klipp. Innen amerikansk filmproduksjon søkes det gjerne i størst mulig grad å skjule klippene for å ikke trekke oppmerksomhet fra selve historien.
Klipping er en egen kunstform innen filmproduksjon, og blir gjerne omtalt som «andre gangs regissering» av filmen
Kan du inte tala?

Kan du inte tala? er en berømt figur, produsert av Gustavsbergs porslinsfabrik i perioden 1882–1925.
Figuren forestiller en liten gutt som har øyekontakt med en stor hund, og retter spørsmålet til den.
Figuren ble laget i parian-porselen (også kalt carraraporselen), som er en spesiell finkornet, gulaktig type biscuit-porselen som inneholder mer feltspat, og som ofte likner marmor fra Paros. Typisk størrelse: Lengde=267mm, bredde=177mm, høyde=166mm, vekt=1627g.
Det hevdes at den opprinnelige originalskulpturen ble laget i terrakotta av prinsesse Eugénie av Sverige og Norge på 1860-tallet, men dette bestrides av andre.
Motivet er også benyttet både til malerier og fotografier, og avstøpninger eller avbildninger av motivet var vanlig i mange norske og svenske hjem.
Det finnes en mengde ulike kopier og etterligninger.
Premiership Rugby

Spillerstatistikk

Spillere med navnet i fet tekst og kursiv er fortsatt aktive spillere i Premiership.

Sluttspill

Etter endt seriespill, spiller de fire beste lagene i et sluttspill.  Det spilles ikke hjemme- og bortekamper, men to beste lagene spiller på hjemmebane.  Laget på førsteplass spiller hjemme mot laget på fjerdeplass og andreplass hjemme mot tredjeplass.  Vinnerne av kampene spiller mot hverandre i finalen som arrangeres på Twickenham Stadium

Nedrykk

Laget som kommer på sisteplass i serien rykker ned til andre nivå.  De fire beste lagene på nivå to spiller kvalifisering mot hverandre og laget som vinner denne rykker opp dersom de tilfredsstiller minimumskravene til rugbyforbundet.  Disse kravene gjelder blant annet størrelse på stadion.  Hvis laget ikke klarer kravene, blir det ikke noen opp/nedrykk og lagene blir i sine divisjoner.

Kvalifisering til Europacup

Per 2015 er de seks beste lagene kvalifisert til European Rugby Champions Cup mens laget på sjuendeplass spiller kvalifisering mot et lag fra en annen europeisk liga om en ekstra plass.  De andre lagene i serien er kvalifisert til European Rugby Challenge Cup.  Formatet for Europacup ble endret før 2014-15 sesongen og Champions Cup var tidligere kjent som Heineken Cup.
Bolivarita

Utseende

En liten (ca. 7 millimeter), spinkel, lyst farget trebukk. Antennene er noe lengre enn kroppen hos hannen. Hodet er forholdsvis stort og bredt, med store, rundede fasettøyne, betydelig bredere enn pronotum, som er avrundet sekskantet. Dekkvingene er jevnbrede og spriker litt i spissen slik at ikke hele bakkroppen er dekket. Beina er slanke, middels lange.

Utbredelse

Arten er beskrevet fra Marokko.
530-årene

-- 530 -- 531 -- 532 -- 533 -- 534 -- 535 -- 536 -- 537 -- 538 -- 539
Tiårsoversikt
Agenjosiana

Utseende

En ganske stor, avlang, mørkbrun praktbille med mursteinsrøde dekkvinger. Dekkvingene har fine, regelmessige punktrader.

Levevis

De voksne billene besøker gjerne blomster.

Utbredelse

Slekten er utbredt i den neotropiske økosonen.
Det var en som var villig til å dø i mitt sted

«Det var en som var villig til å dø i mitt sted» er en kristen amerikansk sang skrevet av Carrie E.Breck i 1900. Melodien ble skrevet av Grant Colfax Tullar før 1911.
Thomas Ball Barratt oversatte den til norsk i 1911.
Colors

Handling

Filmen handler om to politimenn i Los Angeles, en ung og en gammel, som havner i en spesialgruppe der de må kjempe for ro og orden blant ulike rivaliserende gjenger i byen. Arbeidsdagene deres går med til å skaffe seg forsøksvis kontroll over krigen mellom to rivaliserende bander – lett gjenkjennelige i hver sine farger. 
Danny er den unge hissige politimannen som tror at det viktige er å markere seg som tøffere og mer hardtslående enn gjengene. I raid er han rett på sak, alle som oppholder seg i nærheten av et gjengreir åker rett inn. Hans vennskap med en av jentene i det meksikanske nabolaget er ikke nok til å stagge temperamentet hans. Bob er en helt annerledes politimann. Erfaren og rutinert, med bare et år igjen til pensjonsalderen. Han snakker med gjengmedlemmene, forsøker å forstå dem. De som fremdeles er unge nok til å ha en sjanse, prøver han å lede på rett kjøl. De helt hardkokte holder han i sjakk vel å vinne deres respekt. Begge politimenn innser at de har noe å lære av hverandre.

Om filmen

Colors ble innspilt våren 1987 i Los Angeles.

Bakgrunn og miljø

Midt på åttitallet eksploderte ungdomsvolden i Los Angeles. Det hadde to årsaker: Gjengene fikk tak i automatvåpen, og drap kunne gjøres raskt og effektivt fra en forbipasserende bil. I tillegg ble det hurtig vanedannende narkostoffet crack introdusert, og ungdomsgjengene kontrollerte gatens hippeste stoff.

Filmanmelderne

Colors ble godt mottatt av kritikerne, noe som gjenspeiles av at den har fått så mye som 81 % på Rotten Tomatoes. og 66 % på Metacritic. Både Roger Ebert og Leonard Maltin gav den tre av fire stjerner.
Både Dagbladets- og VGs anmelder gav den terningkast fire. Aftenpostens anmelder skrev følgende: «Filmen skildrer effektivt hvordan to politimenn, en ung og en eldre (Sean Penn og Robert Duvall), gir seg i kast med problemene. Stilen er realistisk med et røft foto, en springende og episodisk handling, og skuespillere som tar gatens sprog i bruk. Filmen bruker også en effektiv blanding av amatører og profesjonelle skuespillere som føles tvers igjennom autentisk».

Publikum

Filmen innbrakte 46,6 millioner dollar på amerikanske kinoer og havnet på en 21.-plass over de mest innbringende filmene i USA i 1988. Budsjettet var på ca 10 millioner dollar.
Ahead

Ahead er en norsk organisasjon stiftet i 2000 med 13 ansatte moldovske leger og terapeuter i Moldova. Ahead jobber for å endre holdninger til funksjonshemmede. Ahead tror at dette er mulig gjennom informasjonsarbeid rettet mot myndigheter og fagpersonale samt gjennom et klinisk tilbud for funksjonshemmede barn og deres familier. Disse to er gjensidig avhengige av hverandre. Det kliniske tilbudet utøver et praktisk eksempel på individets muligheter, mens informasjonsarbeide gjør at forskning og klinisk erfaring kan overføres og kunnskapen kan videreføres til andre institusjoner og faginstanser i Moldova.
Ahead har tidligere jobbet på ett av de statlige barnehjemmene, men jobber nå helhetlig for å forebygge at foreldre sender fra seg barna sine til barnehjem. Ahead har ansatt et tverrfaglig team som gjennom internasjonal opplæring har nådd en høy faglig standard som er svært nødvendig i Europas fattigste land.
Ahead har fått støtte fra Det Norske Utenriksdepartement, Seksjon for globale sikkerhetsspørsmål og SUS-landene i 7 år, fra 2000 til 2007.
Snaefell Mountain Railway

Snaefell Mountain Railway er en elektrisk jernbane på Man. Den forbinder den lille byen Laxey med toppen av det høyeste fjellet på Man, Snaefell, 620,6 meter over havet. I Laxey knyttes jernbanen til Manx Electric Railway (MER) som går videre til hovedstaden Douglas. Fjelljernbanen er kun 8 km lang, har en sporvidde på 1 067 mm og benytter seg av systemet Fell Incline Railway System for å bremse på bratte strekninger. Jernbanen er elektrifisert med kontaktledninger på 550 volt.

Drift

Tjenesten blir drevet på faste mellomrom mellom april og september og tar rundt 30 minutter en veg. Det er ingen drift om vinteren. Kontaktledningene blir tatt ned vinterstid for å unngå ødeleggelse grunnet ising. All passasjertrafikk blir utført med seks elektriske sporvogner kledd i tre, opprinnelig bygget i 1895 og nummerert fra 1 til 6. Vogn 5 brant opp grunnet en ulykke i 1970, men dens levninger ble bygget opp med en erstatning i 1971 i det opprinnelige designet.
På slutten av 1970-tallet ble vognene utstyrt med nye boggier (jernbaneakslinger) i et design som var basert på det opprinnelige og friksjonsutstyr fra nedlagte tyske sporvogner fra Aachen. På grunn av ulik sporvidde kan ikke fjellinjen gå på de øvrige skinnegangene på Man. Det er derfor to linjer som går parallelt i Laxey når vognene har behov for ettersyn. Jernbanen er eid og blir operert av Isle Of Man Heritage Railways, et departement underlagt Mans regjering.

Historie

Jernbanelinjen ble opprinnelig utredet av George Nobel Fell, sønn av John Barraclough Fell som oppfant Fell-systemet. Jernbanen vant ment å benytte dampdrift med Fell-systemet for både framdrift som bremsing, et opplegg som ble godkjent av Tynwald i 1888, men likevel ikke bygget. I 1895 reviderte Snaefell Mountain Railway Association (SMRA) planene, og tilpasset ruten fra den tidligere utredningen. Da linjen ble bygget skjedde det ganske raskt og den ble åpnet den 20. august 1895.
Jernbanelinjen ble bygget fra grunnen av som en elektrisk jernbane uten Fell-systemet, og støttet som på vanlig adhesjonsbane for framdrift i bratte stigninger, men med Fell-utstyr for bremsing. Allerede i desember 1895 ble linjen solgt til Isle of Man Tramways & Electric Power Co. Ltd (I.o.M.T.&.E.P.). Det ble kastet tvil over denne overdragelsen i ettertid da dette selskapet gikk konkurs da det viste seg at SMRA ikke var registrert og de fleste i styret til I.o.M.T.&.E.P.) også var medlemmer av styret til SMRA, og hadde stemt for overtagelse i overtredelse til selskapets artikler for sammenslutninger. I.o.M.T.&.E.P. havnet i økonomisk likvidering i 1900 som et resultat av banksammenbrudd. Jernbanen ble solgt av bobestyrer til det nylig opprettede Manx Electric Railway Co. Ltd som overtok i 1902. På slutten av 1950-tallet var også dette selskapet i økonomiske vanskeligheter, og det ble overtatt av Mans regjering i 1957.
Narkotika

Narkotika (latinsk flertall av narkotikum) er et begrep som i dagligtale  blir brukt om en rekke rusmidler; i praksis de fleste andre enn alkohol, tobakk og kaffe. Begrepet er fra et farmakologisk synspunkt meget upresist,   da det omfatter stoffer med  svært ulike effekt. Narkotika betyr opprinnelig stoffer som virker søvndyssende.

Norge

Juridisk viser narkotika til de stoffer, droger og preparater som er oppført på Narkotikalisten. Denne er utarbeidet  i henhold til den norske legemiddelloven på grunnlag av  en rekke internasjonale avtaler.   Det er nå ca. 200 stoffer på  denne listen, hvorav amfetaminer, kokain, heroin, khat og cannabis er blant de  mest kjente.  Spesielt for Norge er at  narkotikalisten kan endres etter administrativt vedtak, listen i Norge er dermed ikke  sammenfallende med listene i  andre  land. Hvilke stoffer som skal være forbudt, og dermed faller inn under betegnelsen narkotika, følger ikke nødvendigvis medisinsk effekt eller faremoment. 
Blant  rusmidler som ikke er oppført på narkotikalisten, men likevel gjerne betegnes som narkotika finnes for eksempel «sniffestoff» som lightergass, samt ulike mer eller mindre lovlige legemidler som brukes som rusmiddel. De ulike definisjonsmåtene brukes om hverandre uten tydelige avklaring, men i strafferettslig forstand viser narkotika altså kun til stoffene oppført på narkotikalisten (se også narkotikalovbrudd).

Etymologi og begrepsutvikling

Ordet narkotika stammer fra gresk narkotikos, som betyr «nummende». Ordet finnes igjen narkose og narkolepsi. I medisinsk betydning ble begrepet narkotika opprinnelig benyttet på en gruppe legemidler/rusmidler bestående av psykoaktive stoffer og preparater med en søvninduserende, smertestillende og avslappende virkning, i hovedsak opiatene (mest kjent ved heroin). Da opiumslovens forbud rundt 1930 ble utvidet til å gjelde flere stoffer, ble blant annet i Norge begrepet narkotika benyttet om alle de forbudte stoffene. Det er derfor en historisk overgang fra å bruke begrepet om stoffer med en bestemt type virkning, til å bruke det om stoffer som er regulert på en bestemt måte.

Kritikk mot begrepet

Blant annet i Tidsskrift for Den norske legeforening fremkommer det kritikk av begrepet, som sies å være upresist og å stigmatisere brukerne. Begrepet «rusmiddel» er å finne i tidsskriftets liste over nøkkelord, mens «narkotika» ikke er det. Også Verdens helseorganisasjon (WHO) mener termen er upresis.
Ptolemaios Apion

Bakgrunn

Ptolemaios var sønn og førstefødt blant barna til den gresk-egyptiske prinsen fra Kyrenaika og framtidige farao av Egypt, Ptolemaios VIII Fyskon. Ptolemaios’ onkel på farsiden var den gresk-egyptiske farao Ptolemaios VI Filometor og tante på farssiden var den gresk-egyptiske prinsesse og dronning Kleopatra II. Hans besteforeldre var gresk-egyptiske farao Ptolemaios V Epifanes og dronning Kleopatra I Syra, gresk prinsesse fra Selevkideriket.
Ptolemaios var en innfødte egyptisk kvinne ved navn Eirene (Irene) eller i henhold til den romersk-jødiske historikeren Josefus var hennes navn Ithaka. Eirene kom opprinnelig fra Kyrenaika, det libyske landområdet som ligger umiddelbart vest for oldtidens Egypt. Kyrenaika lenge hadde vært et egyptisk interesseområde, men også hatt gresk kolonisering. Det er svært lite som er kjent om Eirene. Hun hadde fungert som Fyskons elskerinne fra 150 f.Kr. og til 127 f.Kr. Eirene fulgte Fyskon i 145 f.Kr. til Egypt da han ble farao ved å etterfølge sin bror Ptolemaios VI Filometor.

Konge av Kyrenaika

Ptolemaios Apion var høyst sannsynlig født i Kyrene, hovedstaden i Kyrenaika, men ble oppfostret og utdannet ved sitt fars hoff i Egypt. Fram til 116 f.Kr. levde han antagelig i Egypt. Han fikk aldri noen kongelig egyptisk tittel. I 116 f.Kr. døde hans far Fyskon, og i farens testamente arvet Ptolemaios Apion sitt fødeland Kyrenaika, og i det samme året ble han konge i Kyrenaika. Da han ble konge kom han på tronen uten at det synes å ha vært noen form for politisk opposisjon mot ham.
Beklageligvis er det lite som er nedtegnet om hans styre i Kyrenaika. Han døde i 96 f.Kr. og han hadde utført betingelsene av farens vilje i testamentet for Kyrenaika. Han giftet seg aldri og hadde ingen arvinger. I hans eget testamente overlot han Kyrenaika og hans nedarvete kongelige besittelser til styret av den romerske republikk, noe som var en del av de planer for Kyrenaika som Fyskon skisserte i sitt testamente for hva som skulle skje etter Ptolemaios Apions død om det ikke eksisterte arvinger. Han ble rundt femti år. Bysten som er vist over er et idealisert portrett i gresk stil av en ptolemeisk hersker, kanskje Ptolemaios Apion. Det er funnet ved Apollontempelet i Kyrene, i dag ved British Museum.
Ptolemaios Apions kongelige besittelser ble okkupert av de lokale på 100-tallet. De trengte støtte fra den romerske keiser Nero for å lovfeste landtitlene slik at de kunne bli regnet som eiere av eiendommene.
Asiamesterskapet i friidrett 1991

Asiamesterskapet i friidrett 1991 var det åttende Asiamesterkapet i friidrett, det ble arrangert i Kuala Lumpur i Malaysia. Det var 22 øvelser for menn og 18 for damer. Kina ble beste nasjon med 21 gullmedaljer foran India med ni.